**Ministru kabineta noteikumu projekta “Grozījumi Ministru kabineta 2019. gada 10. decembra noteikumos Nr. 599 “Noteikumi par oficiālās statistikas veidlapu paraugiem izglītības jomā”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2019. gada 10. decembra noteikumos Nr. 599 “Noteikumi par oficiālās statistikas veidlapu paraugiem izglītības jomā”” (turpmāk – noteikumu projekts) mērķis ir aktualizēt oficiālās statistikas veidlapas, pielāgojot tās aktuālajai situācijai izglītības jomā un statistiskās informācijas lietotāju vajadzībām, kā arī samazināt sniedzamās informācijas apjomu un respondentu noslodzi.Noteikumi stāsies spēkā nākamajā dienā pēc to izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, ievērojot Ministru kabineta 2020. gada 28. maija sēdes protokola Nr. 37 1.§ noteikto uzdevumu Izglītības un zinātnes ministrijai (turpmāk – ministrija) izstrādāt un izglītības un zinātnes ministrei līdz 2020. gada 31. jūlijam iesniegt izskatīšanai Ministru kabinetā grozījumus Ministru kabineta 2019. gada 10. decembra noteikumos Nr. 599 “Noteikumi par oficiālās statistikas veidlapu paraugiem izglītības jomā”, no oficiālās statistikas veidlapu paraugiem svītrojot rādītājus par datortehniku izglītības iestādē un par telpu platību.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Statistikas likuma 11.pants paredz, ka Ministru kabinets apstiprina statistikas iestāžu izstrādāto oficiālo statistikas veidlapu paraugus un nosaka veidlapu iesniegšanas un aizpildīšanas kārtību.Ministrija ir atbildīga par oficiālās statistikas veidlapu izglītības jomā uzturēšanu, apkopošanu, apstrādi un iegūto datu analīzi. Ministru kabineta 2019. gada 10. decembra noteikumi Nr. 599 “Noteikumi par oficiālās statistikas veidlapu paraugiem izglītības jomā” (turpmāk – noteikumi Nr. 599) nosaka oficiālās statistikas veidlapu paraugus izglītības jomā, kurus sagatavo un iesniedz izglītības iestādes, kuras īsteno vispārējās izglītības programmas, interešu izglītības programmas un sporta profesionālās ievirzes izglītības programmas, lai nodrošinātu nepieciešamo informāciju saskaņā ar Oficiālās statistikas programmu, kā arī statistiskās informācijas iegūšanu, kuras gatavošana izriet no starptautisko institūciju regulāriem pieprasījumiem un iekšzemes lietotāju prasībām.2020. gada 28. maija Ministru kabineta noteikumu Nr. 329 “Grozījumi Ministru kabineta 2019. gada 25. jūnija noteikumos Nr. 276 “Valsts izglītības informācijas sistēmas noteikumi”” 1.28. punkts nosaka “papildināt noteikumus ar 32.7. apakšpunktu šādā redakcijā: “32.7. izglītības iestādes, kas īsteno vispārējās izglītības programmas un profesionālās izglītības programmas (izņemot profesionālās pilnveides un profesionālās tālākizglītības programmas), un izglītības iestādes (izņemot augstākās izglītības iestādes), kas īsteno interešu izglītības programmas, - informāciju par izglītības iestādes telpu platību un nodrošinājumu ar datortehniku.”” Lai samazinātu administratīvo slogu izglītības iestādēm un nedublētu iesniedzamo informāciju un atbilstoši Ministru kabineta 2020. gada 28. maija sēdes protokola Nr. 37 1.§ noteiktajam uzdevumam ministrijai izstrādāt un izglītības un zinātnes ministrei līdz 2020. gada 31. jūlijam iesniegt izskatīšanai Ministru kabinetā grozījumus noteikumos Nr. 599, no oficiālās statistikas veidlapu paraugiem svītrojot rādītājus par datortehniku izglītības iestādē un par telpu platību, attiecīgās sadaļas par šiem rādītājiem ir svītrotas no pārskatu veidlapām.Tāpat arī, lai mazinātu birokrātisko slogu izglītības iestādēm, no noteikumiem Nr. 599 tiek svītrotas veidlapas Nr. IIP-1 “Pārskats par izglītības iestādē īstenotajām interešu izglītības programmām” (turpmāk – veidlapa Nr. IIP-1) un veidlapa Nr. ISIP-1 “Pārskats par izglītības iestādē īstenotajām profesionālās ievirzes izglītības programmām sportā” (turpmāk – veidlapa Nr. ISIP-1), turpmāk nodrošinot datu nodošanu no Valsts izglītības informācijas sistēmas operatīvās informācijas. Starpresoru vienošanās starp Centrālās statistikas pārvaldi un Izglītības un zinātnes ministriju paredz datu nodošanu par interešu izglītības iestāžu skaitu, kurās ir pirmsskolas izglītības grupas un grupu skaitu, bērnu skaitu interešu izglītības iestādēs pirmsskolas izglītības grupās sadalījumā pēc dzimuma, dzimšanas gada, pēc mācību valodas, interešu izglītības iestāžu skaitu un audzēkņu skaitu, kā arī audzēkņu skaitu sporta profesionālās ievirzes izglītības iestādēs – šie dati tiek ievadīti un uzkrāti Valsts izglītības informācijas sistēmā atbilstoši Ministru kabineta 2019. gada 25. jūnija noteikumiem Nr. 276 "Valsts izglītības informācijas sistēmas noteikumi", līdz ar to datu nodošana ir iespējama samazinot birokrātisko slogu izglītības iestādēm.Tā kā šobrīd iestādes, kuras nav vispārējās izglītības iestādēs, datus par pirmsskolas izglītības programmām norāda veidlapā Nr. IIP-1, turpmāk tiks mainīts veidlapas Nr. VSP-1 “Pirmsskolas izglītības iestādes pārskats” nosaukums uz “Pārskats par izglītības iestādē īstenotajām pirmsskolas izglītības programmām”, kuru aizpildīs izglītības iestādes, kuras īsteno pirmsskolas izglītības programmas, izņemot vispārējās pamata un vidējās izglītības iestādes (šīs iestādes turpinās aizpildīt datus par īstenotajām pirmsskolas izglītības programmām veidlapā Nr. VS-1 “Pārskats par izglītības iestādē īstenotajām vispārējās pamatizglītības un vispārējās vidējās izglītības programmām” (turpmāk – veidlapa Nr. VS-1)).2018. gada 22. martā tika pieņemts likums “Grozījumi Izglītības likumā”, saskaņā ar kuru no 2019. gada 1. septembra pakāpeniski pamatizglītības posmā tiks piemērota konkrēta valsts valodas lietojuma proporcija mazākumtautību izglītības programmu īstenošanā, kā arī tiks pakāpeniski izslēgta mazākumtautību izglītības programmu īstenošana vidējās izglītības pakāpē (skatīt Izglītības likuma pārejas noteikumu 66. punktu). Ievērojot to, ka uz atsevišķām klasēm vēl vairākus gadus attieksies noteikumu projektā paredzētais, kas saistīts ar mazākumtautību izglītības programmu īstenošanu, attiecīgais regulējums ir iekļauts noteikumu projektā, taču vienlaikus jāņem vērā Izglītības likumā noteiktais par pārejas periodu, kurā attiecīgajās klasēs var tikt īstenotas mazākumtautību izglītības programmas. Saskaņā ar Izglītības likuma pārejas noteikumu 66. punktu no 2020. gada 1. septembra izglītības programmas vidējās izglītības pakāpē tiks īstenotas latviešu valodā 10. un 11. klasē, savukārt no 2021. gada 1. septembra – arī 12. klasē. Lai pēc iespējas salāgotu noteikumu projekta regulējumu ar Izglītības likuma regulējumu, veidlapas Nr. VS-1 10. sadaļā ailēs par 10., 11. un 12. klasēm tiek paredzēts, ka vairs nebūs iespējams aizpildīt minētās veidlapas 10. sadaļas 1011. rindu attiecībā uz 10. un 11. klasi, savukārt no 2021./2022. m. g. – attiecībā uz visām klasēm vidējās izglītības pakāpē. Šādas izmaiņas paredzētas arī attiecībā uz minētās veidlapas 11. sadaļu. Kaut arī, ievērojot Izglītības likumā noteikto, 1011. rindas un 11. sadaļas aizpildīšana attiecībā uz 10.-12. klasēm pakāpeniski pēc būtības nebūs iespējama, jo šajās izglītības programmās nebūs attiecīgo izglītojamo, minētās izmaiņas Valsts izglītības informācijas sistēmā pieejamajos pārskatos atvieglos veidlapu aizpildīšanu. Ar noteikumu projektu noteikumu Nr. 599 1. un 2. pielikumā ir salāgoti darba slodžu intervāli, precizējot pilnas slodzes attēlojumu saskaņā ar Ministru kabineta 2016. gada 5. jūlija noteikumiem Nr. 445 “Pedagogu darba samaksas noteikumi”.Līdztekus Vispārējās izglītības likuma pārejas noteikumu 33. punkts paredz, ka no likuma regulējums par vakara (maiņu) vidusskolām tiks izslēgts 2020. gada 1. septembrī. Līdz ar to, noteikumu projektā ietvertais regulējums, kas attiecināms konkrēti uz vakara (maiņu) vidusskolām, tiek svītrots. Vakara (maiņu) vidusskola kā izglītības iestāžu tips bija pieminēts noteikumu Nr. 599 1. pielikumā ietvertās veidlapas Nr. VS-1 aizpildīšanas norādījumos. Šajos norādījumos vakara (maiņu) vidusskola bija minēta kā izņēmuma gadījums, kad tajā tiek īstenota izglītības programma klātienes izglītības ieguves formā – par attiecīgajām klasēm aizpildāma atsevišķa veidlapa.Valdības rīcības plānā Deklarācijas par Artura Krišjāņa Kariņa vadītā Ministru kabineta iecerēto darbību īstenošanai (apstiprināts ar Ministru kabineta 2019. gada 7. maija rīkojumu Nr. 210 “Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai”) pasākums nr.119.1. nosaka pilnveidot pārskatu sniegšanu Valsts izglītības informācijas sistēmā. Ministrija šobrīd ir uzsākusi veikt izmaiņas Valsts izglītības informācijas sistēmas funkcionalitātē, atvieglojot pārskatu iesniegšanu (maiņu no MS Excel failu augšupielādes uz sistēmas formām). Laikietilpīgā procesa dēļ, un lai nodrošinātu šo funkcionalitāti jau ar 2020./2021. mācību gadu, noteikumu projektā paredzēts, ka pārskatus par 2020./2021. mācību gadu respondenti aizpilda un iesniedz elektroniski, ievadot datus Valsts izglītības informācijas sistēmā līdz 2020. gada 30.novembrim. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītības iestādes, kuras īsteno vispārējās izglītības programmas, pirmsskolas izglītības iestādes, šo izglītības iestāžu administrācija un dibinātāji, kā arī izglītības iestādes, kuras īsteno interešu izglītības programmas (izņemot augstākās izglītības iestādes) un profesionālās ievirzes izglītības programmas sportā, šo izglītības iestāžu administrācija un dibinātāji. |
| 2. | Tiesiskā regulējuma ietekme uz tautsaimniecību un administratīvo slogu | Izglītības iestādēm, kuras īsteno interešu izglītības programmas (izņemot augstākās izglītības iestādes) un profesionālās ievirzes izglītības programmas sportā, šo izglītības iestāžu administrācijai un dibinātājiem tiek samazināts administratīvais slogs sakarā ar to, ka no noteikumiem Nr. 599 tiek svītroti attiecīgie aizpildāmie pārskati.Vispārējās pamata un vidējās izglītības iestādēm, kā arī iestādēm, kuras īsteno pirmsskolas izglītības programmas tiek samazināts administratīvais slogs sakarā ar to, ka no pārskatiem tiek izņemtas sadaļas par telpu platību un datortehnikas nodrošinājumu. |
| 3. | Administratīvo izmaksu monetārs novērtējums | Lai mazinātu birokrātisko slogu izglītības iestādēm, no noteikumiem Nr. 599 tiek svītrota veidlapa Nr. IIP-1 un veidlapa Nr. ISIP-1, kas paredz arī administratīvo izmaksu samazināšanos:1. veidlapa Nr. IIP-1 – 7,07 Eur x 1 (patērētais h skaits) x 1 (veidlapas iesniegšanas reižu skaits gadā) x 890 (iesniedzamo veidlapu skaits) = 6292,30 Eur;2. veidlapa Nr. ISIP-1 – 7,07 Eur x 1 (patērētais h skaits) x 1 (veidlapas iesniegšanas reižu skaits gadā) x 75 (iesniedzamo veidlapu skaits) = 530,25 Eur.Administratīvā sloga aprēķinam tiek izmantota vienas stundas darbaspēka izmaksas, kas ir 7,07 EUR apmērā darbības veidā – izglītība (NACE 2red, P), par 2020. gada 1. ceturksni.Kopējais administratīvo izmaksu samazinājums 6822,55 Eur. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts ir pieejams sabiedrības izskatīšanai un komunikācijai ministrijas mājas lapā. Projekts 2020. gada 17. jūlijā papildus saskaņošanai nosūtīts Latvijas izglītības un zinātnes darbinieku arodbiedrībai un Centrālai statistikas pārvaldei. |
| 2. | Sabiedrības līdzdalība projekta izstrādē | Noteikumu projekts publicēts ministrijas mājas lapā 2020. gada 13. jūlijā (<https://izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti/4174-grozijumi-ministru-kabineta-2019-gada-10-decembra-noteikumos-nr-599-noteikumi-par-oficialas-statistikas-veidlapu-paraugiem-izglitibas-joma>).Sabiedrības pārstāvji var līdzdarboties, rakstveidā sniedzot viedokļus par noteikumu projektu pēc tā publicēšanas Izglītības un zinātnes ministrijas tīmekļa vietnē.Līdz 2020. gada 7. augustam viedokli papildus sniegusi tikai Latvijas Lielo pilsētu asociācija. |
| 3. | Sabiedrības līdzdalības rezultāti | Šīs sadaļas 2. punktā minētā Latvijas Lielo pilsētu asociācija atbalsta noteikumu projekta virzību, vienlaikus izsakot priekšlikumu, kurš ir ņemts vērā:Veidlapa Nr. VS-1 ir papildināta, iekļaujot norādāmos rādītājus par izglītojamo tautībām, lai nodrošinātu iespēju sniegt datus Eiropas Komisijai, Eiropas Parlamentam, Apvienoto Nāciju Organizācijai, kā arī Apvienoto Nāciju Izglītības, zinātnes un kultūras organizācijai, kuras šo informāciju apkopo par visām Eiropas Savienības dalībvalstīm.Ministru kabineta 25.06.2019. noteikumi Nr. 276 “Valsts izglītības informācijas sistēmas noteikumi” neparedz datu lauku tautība, tā ir sensitīva un nav precīzi iegūstama. Izglītības iestādei nav tiesības šādu informāciju vākt, jo tai nav tieša sakara ar izglītības iegūšanu.Ņemot vērā minēto, priekšlikums svītrot šo tabulu no veidlapām, ņemot vērā, ka informācija (avots) nav uzticams un informācijas iegūšanas veids ir juridiski nedrošs, neskaidrs un tālāk informācija nav izmantojama. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija un izglītības iestādes, kuras īsteno vispārējās izglītības programmas, šo izglītības iestāžu administrācija un dibinātāji. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts tiešā veidā neparedz pārvaldes funkciju un uzdevumu grozīšanu, institucionālās struktūras maiņu, jaunu institūciju izveidošanu un esošo institūciju likvidāciju vai reorganizāciju. |
| 3. | Cita informācija | Nav. |

Iesniedzējs:

Izglītības un zinātnes ministre I. Šuplinska

Vizē:

Valsts sekretāre L. Lejiņa

Ervalde 65804933

ieva.ervalde@izm.gov.lv